ტაბეთა ბოიაჯიანი

ტაბეთა სიუზენ ბოიაჯიანი (; დ. 1980) — ამერიკელი ასტრონომი ლუიზიანის სახელმწიფო უნივერსიტეტიდან. დოქტორის ხარისხის მიღების შემდეგ, 2012–16 წლებში ასტრონომ დებრა ფიშერთან ერთად წყვილში მუშაობდა იელის უნივერსიტეტში. ასტრონომიულ სარბიელზე ბოიაჯიანი აქტიურია ვარსკვლავური ინტერფერომეტრიის, ვარსკვლავური სპექტროგრაფიის, ეგზოპლანეტების კვლევებისა და მაღალი კუთხის რეზოლუციური ასტრონომიის მიმართულებით, განსაკუთრებით კი იმ სფეროებში, რომლებიც ოპტიკურ და ინფრაწითელ ტალღის სიგრძეებს ეხება. ავტორია 2015 წლის სექტემბერში გამოცემული სამეცნიერო დოკუმენტისა Where's the Flux? რომელიც ვარსკვლავ KIC 8462852-ის სინათლის ზედმეტად უცნაურ ცვალებადობას ეხება. Submitted to Monthly Notices of the Royal Astronomical Society. ყოველდღიურ გამოყენებაში, აღნიშნულ ვარსკვლავს ბოაიჯანის პატივსაცემად ტაბის ვარსკვლავი უწოდეს.

წარსული
2009 წელს ბოიაჯიანმა დოქტორის ხარისხი მიიღო ჯორჯიის სახელმწიფო უნივერსიტეტში. სადოქტორო ნაშრომში მან შეისწავლა ახლომდებარე, მზის მსგავსი ვარსკვლავების ზომები, რისთვისაც იყენებდა უნივერსიტეტის ტელესკოპ CHARA array-ს, რომელიც მაუნტ-ვულსონის ობსერვატორიაში ფუნქციონირებს. ამის შემდეგ, მიიღეს NASA-ს ჰაბლის დასში. ბოიაჯიანი ჯორჯიაში დარჩა და განაგრძო მზეზე უფრო პატარა ახლომდებარე ვარსკვლავებისა და პლანეტური სისტემების მქონე ვარსკვლავების კვლევა. მეწყვილე ასტრონომმა სარა ბალარდმა ბოიაჯიანის „ნამდვილად შესანიშნავი“ Quoting Sarah Ballard. ნაშრომები გამოიყენა ახლომდებარე პატარა ვარსკვლავებზე მუშაობისას და შედარებით შორეული ეგზოპლანეტა Kepler-61b-ის შესასწავლად. 

2015 წლის მონაცემებით, ბოიაჯიანი არის საერთაშორისო ასტრონომიული კავშირის G ტიპის ვარსკვლავებისა და ვარსკვლავური ფიზიკის განყოფილების მდივანი და ხელმძღვანელი კომიტეტის წევრი. 

ამავე დროს, ბოიაჯიანი პროექტ Planet Hunters-ის წევრია, რომლის ფარგლებშიც მოყვარული ასტრონომები აანალიზებენ კეპლერის კოსმოსური ობსერვატორიიდან მიღებულ მონაცემებს.
}}

რესურსები ინტერნეტში

 "The most mysterious star in the universe". Tabetha Boyajian at TED 2016. Video and transcript.

სქოლიო

კატეგორია:ამერიკელი ასტრონომები
კატეგორია:ცოცხალი ადამიანები